تورکیه‌نین آوروپا بیرلیگی ناظیری عمر چلیک، آوروپا بیرلیگی‌نین تورکیه‌یه وئردیگی فونلارین کسیلمه‌سی‌نین گله‌جگی گؤرمه‌مک اولاجاغینی سؤیله‌دی.
عمر چلیک کانادا-دا کئچیریلن "9-جو هالیفاکس اولوسلار آراسی تهلوکه‌سیزلیک فورومو"نون سون گونونده گوندمی دیرلن‌دیره‌رک ژورنالیست‌لره دئدی کی، آوروپا بیرلیگی‌ تورکیه‌یه وئریلن فون‌لاردا کسیلمه ائتدیگینه دایر بیزه هله رسمی اولاراق اطلاع وئریلمه‌دی. 105 میلیون یورو کسیلمه اولاجاغینی ائشیتدیک. 105 میلیون یورو لوق کسینتی تورکیه اوچون مالی معناسیندا بیر شئی دئمک دئییل. تورکیه 2014-2020-جی ایللر آراسیندا 4،5 میلیارد یورولوق بیر فون‌دان ایستیفاده ائده‌جک. بیر طرف‌دن بو پول لارین تورکیه‌نین آوروپا بیرلیگینه یاخینلاشماسی اوچون وئریلمه‌سی نظرده توتولور دیگر طرف‌دن ایسه بو فوند کسیله‌رک جدی بیر دونیاگؤروشونون اولمادیغی نوماییش ائتدیریلیر.
ناظیر "بو قرارلاری قبول ائدن‌لر، بونا ایمضا آتان‌لار کئچمیشده گؤردوگوموز کیمی ایره‌لیده ساده‌جه بیر دونیاگؤروش‌لری‌نین اولماغینا دایر ایمضا آتمیش کیمی گؤرونه‌جک‌لر" دئیه بیلدیریب.
